**1/ ئەمڕۆ (5-11-2018) وەزارەتەکانی دەرەوە و گەنجینەی ئەمریکا دەستپێکردنی قۆناخی دووەمی سزاکانی وڵاتەکەیان بۆ سەر ئێران راگەیاند، کە زیاتر کەرتی نەوت و بانکی ئێران دەگرێتەوە.**

وەزارەتی گەنجینەی ئەمریکا رایگەیاند، لە ئەمڕۆوە سزای بەسەر زیاتر لە 700 تاکەکەس، دامەزراوە، فڕۆکە و کەشتیدا دەسەپێنێت، کە بەشێک لە سەپاندنەوەی ئەو سزایانەی کە پەیوەندییان بە ئەتۆمی ئێرانەوە هەبووە، بەڵام لەسەردەمی ئیدارەی پێشووی باراک ئۆباما هەڵگیرابوون.  
بەپێی راگەیێندراوی وەزارەتی دەرەوەی ئەمریکاش، لەماوەی کەمتر لە دوو ساڵی ئیدارەی دۆناڵد ترەمپ زیاد لە 900 ئامانجی پەیوەست بە ئێرانەوە سزادراون، "ئەوەش بووەتە گەورەترین گوشاری ئابووریی ئەمریکا بۆ سەر ئێران لە مێژوودا".

بەگوتەی بەرپرسانی کۆشکی سپی سزاکان "رژێمی ئێران دەکاتە ئامانج، نەک گەلی ئێران". دەشڵێت سزاکان چەند بوارێک ناگرنەوە و "رێگە بە فرۆشتنی کەرەستە کشتوکاڵییەکان، خۆراک، دەرمان و ئامێری پزیشکی" بە ئێران دەدات.

2/ بەڕێوەبەرایەتیی گشتیی کەشناسی و بوومەلەرزەزانی هەرێمی کوردستان سەبارەت بە کەشی پێشبینیکراوی 24 کاژێری داهاتووی باشووری کوردستان رایگەیاند: "رۆژی سێشەممە (6-11-2018)، هەولێر لە کاتەکانی بەیانی زوودا باران بارینی مامناوەند دەبێت، لە ناوچە شاخاوییەکانی حاجی ئۆمەران و چۆمانیش زۆرترین رێژەی باران بارین دەبێت. لە کاتی ئێوارەشدا ئاسمان دەگۆڕێت بۆ نیمچە هەور".).

بەخێوکردنی قاز لە پارێزگای قەرس-ی باکووری کوردستان بووەتە پیشەی سەرەکی بەشێک لە دانیشتووانی ناوچەکە. ژنێک سێ ساڵ پێش ئێستا خاوەنی شەش قاز بووە بەڵام بەهەوڵی خۆی ئێستا زیاتر لە پێنج هەزار قازی هەیە.  
  
پارێزگای قەرس-ی باکووری کوردستان بە ناوەندی بەخێوکردنی قاز لە تورکیا هەژماردەکرێت. لەدوای بارینی یەکەم بەفری ساڵ لە قەرس لە کێڵگەکانی بەخێوکردنی قازدا کارێکی قورس و گران دەستپێدەکات و بەر لە سەربڕینی قازەکان کۆمەڵێک ئامادەکاریی دەکرێت.   
  
فاتمە ناگاش یەکێكە لەو کەسانەی ماوەی چەند ساڵێکە لە قەرس قاز بەخێودەکات. ئەو دەڵێت، بەخێوکردنی قاز کارێکی گرانە، بەڵام لە هەمانکاتدا دڵخۆشکەرە.  
  
فاتمە ناگاش گوتی "ماوەی سێ ساڵە دەستم بە بەخێوکردنی قاز کردووە. سەرەتا شەش قازم هەبوو و بەو شەش قازە دەستمپێکرد. دواتر بە تواناکارییەکانی خۆم نزیکەی پێنج هەزار قازم بەرهەمهێنا. ئێستا قازەکانم ئامادەن بۆ بەکارهێنانیان لەلایەن بەکاربەرانەوە. بەخواستی خۆم و بەحەزێکی زۆرەوە ئەم کارە دەکەم. تاکە داواکاری من ئەوەیە، لەلایەن کاربەدەست و دامەزراوەکانی دەوڵەتەوە پاڵپشتیکردنی ئەم کارەم بکرێت".   
  
قازەکان لە بەهاردا لە سەوزاییەکاندا دەلەوەڕێندرێن و لە تشرینی یەکەمەوە لە کێڵگەکاندا تەنها جۆیان پێدەدرێت. لە وەرزی زستانیشدا لە چوارچێوەی ئامادەکردنیاندا بۆ سەربڕین، قازەکان لە گۆمە دەستکردەکان یان لەو ناوچانەی ئاویان هەیە، بەرەڵڵا دەکرێن بۆ ئەوەی مەلە بکەن.   
  
ئەو قازانەی لەو کێڵگە پەلەوەرییەدا بەخێودەکرێن کێشیان لەنێوان 7.5 بۆ 8 کیلۆیە. کیلۆی بە 55 - 60 لیرەیە و بەکۆ بە خاوەن ریستۆرانت و بازرگانەکانی شارەکە دەفرۆشرێن.

### 4/ ئەمریکا لەبارەی سەردانەکەی بارزانی: هانی بەغدا و هەولێر دەدەین بۆ گفتوگۆ **گوتەبێژی وەزارەتی دەرەوەی ئەمریکا سەبارەت بە سەردانەکەی بارزانی بۆ بەغدا رایگەیاند "ئێمە هەمیشە هانی هەردوو حکومەتی هەرێمی کوردستان و عێراق دەدەین کە لەگەڵ یەک کۆببنەوە، بەیەکەوە دابنیشن و گفتوگۆ بکەن".** لە کۆنفرانسی رۆژنامەڤانی هەفتانەیدا هێزەر ناوێرێت، گوتەبێژی وەزارەتی دەرەوەی ئەمریکا لەبارەی سەردانەکەی سەرۆک مەسعود بارزانی بۆ بەغدا و نەجەف و کۆبوونەوەی لەگەڵ بەرپرسانی سیاسی عێراقی رایگەیاند، واشنتن هەمیشە هانی هەردوو حکومەتی کوردستان و عێراق دەدات بۆ گفتوگۆ و چارەسەرکردنی کێشەکان. لەبارەی فرۆشتنی نەوتی کەرکووک لەڕێگەی بۆری نەوتی هەرێمی کوردستان هێزەر ناوێرێت گوتی "من پێموایە عێراق رۆڵێکی گرنگ و هەروەها پێویستە رۆڵیکی گرنگیشی هەبێت لە بازاڕەکانی نەوتی جیهاندا. بۆیە ئەوە شتێکە کە ئێمە بە بەردەوامی چاومان لەسەری دەبێت". رۆژی پێنجشەممە 22ـی 11ـی 2018 سەرۆك بارزانی بە یاوەریی شاندێك و بە مەبەستی دیدار لەگەڵ گەورە بەرپرسانی عێراقی و تاوتوێكردنی پرۆسەی سیاسیی سەردانی بەغدای كرد و لە فڕۆكەخانەی نێودەوڵەتیی بەغدا لە لایەن محەمەد حەلبووسی، سەرۆكی پەرلەمانی عێراق و هادی عامری، سەرۆكی هاوپەیمانی فەتح و ژمارەیەك لە وەزیر و بەرپرسە سیاسی وئیداری و ئەمنییەكانی عێراق پێشوازیی لێكرا. لە سەردانەکەیدا سەرۆک بارزانی لەگەڵ عادل عەبدولمەهدی، سەرۆكوەزیرانی عێراق، محەممەد حەلبووسی، سەرۆكی پەرلەمانی عێراق، هادی عامری سەرۆكی هاوپەیمانی فەتح،  عەممار حەکیم، سەرۆکی رەوتی حیکمە، نووری مالیكی سەرۆكی كوتلەی دەوڵەتی یاسا، فالح فەیاز، سەرۆكی لیستی عەتا، حەیدەر عەبادی، سەرۆکی کوتلەی نەسر، ساڵح موتڵەگ و ئەندامانی کوتلەی جەبهەی عێراقی بۆ حیواری وەتەنی و چەند لایەنێکی دیکە کۆبووەوە. رۆژی هەینیش لە نەجەف چاویکەوت بە موقتەدا سەدر رێبەری رەوتی سەدر.

دوای سەردانەکەی بەغدا، سەرۆک بارزانی سەردانی ئیمارات و كوەیتی کرد و لەگەڵ ئەمیر و گەورە بەرپرسانی ئەو دوو وڵاتەش کۆبووەوە. رۆژی سێشەممە 27-11-2018 لەڕێگەی فڕۆكەخانەی نێودەوڵەتیی هەولێر گەڕایەوە هەرێمی كوردستان.

مەسروور بارزانی، راوێژكاری ئەنجوومەنی ئاسایشی هەرێمی كوردستان و ئازاد بەرواری، ئەندامی مەكتەبی سیاسیی پارتی یاوەری سەرۆک بارزانی بوون.

## 5/ لوتکەی ئەمجارەی G20؛ ناوەڕۆک و دیداری سەرکردەکان

### Save

### Share[2](http://www.nrttv.com/News.aspx?id=9322&MapID=3)

**سەرکردەکانی جیهان لە بۆینس ئایرسی پایتەختی ئەرجەنتین کۆتایی ئەم هەفتەیە لەمیانی لوتکەی G20دا کۆدەبنەوە، گروپێک کە وڵاتەکانی گەورەترین قەبارەی ئابوری و دوو لەسەر سێی دانیشتووانی جیهان پێکدەهێنن.**

لوتکەی G20 کە گروپێکە لە ٢٠ وڵات پێکدێت، رۆژی ٣٠ی ئەم مانگە و ١ی مانگی داهاتوو کۆبوونەوەی خۆی گرێدەدات. سەرکردەکان ئابوری جیهانی، داهاتووی بازاڕی کار، کێشەکانی یەکسانی جێندەر، سیاسەتی ئابوری بچوک، ئابوری دیجیتاڵ، چاکسازی رێکخراوی بازرگانی جیهانی، کێشەکانی باج و بازرگانی تاوتوێ دەکەن.

بەدەر لە ناوەڕۆکی لوتکەکە، چاوی میدیاکان لەسەر دیداری سەرکردەی ئەو وڵاتانەیە کە لە لوتکەکەدا بەشداریدەکەن و هەر لە ئێستاوە بەشێک لە سەرکردەکان هاوتاکەی خۆیان دیاریکردووە کە لەمیانی لوتکەکەدا کۆبوونەوە دەکەن.

**ترەمپ و پوتین**

رۆژی سێشەممە (٢٧ی تشرینی دووەمی ٢٠١٨)، دۆناڵد ترەمپ سەرۆکی ئەمریکا رایگەیاند، ئەگەری هەیە دیدارەکەی لەگەڵ ڤلادیمێر پوتین سەرۆکی روسیا لەمیانی لوتکەی G20دا هەڵبووەشێنێتەوە، بەهۆی پێکدادانەکانی ئەمدواییەی روسیا و ئۆکرانیاوە.

لە چاوپێکەوتنێکدا لەگەڵ واشتنۆن پۆستدا، ترەمپ باسی لەوەکرد، چاوەڕێی راپۆرتی کۆتاییە لەلایەن تیمی ئاسایشی نەتەوەیی وڵاتەکەیەوە لەبارەی دەستبەسەرداگرتنی سێ کەشتی جەنگی دەریایی ئۆکرانیان لەلایەن روسیاوە.

ترەمپ ئاماژەی بەوەشکرد، راپۆرتەکە پشتپێبەستراو دەبێت، "ئەگەری هەیە کۆبوونەوە لەگەڵ پوتین نەکەم، حەزم لەو شەڕەنگێزییە نییە هەرگیز".

# سی ئێن ئێن سكاڵا له‌سه‌ر تره‌مپ تۆمار ده‌كات/7

**کەناڵی سی ئێن ئێنی ئەمریکی سکاڵایەک لەدژی دۆناڵد ترەمپ، سەرۆکی ئەمریکا و کۆشکی سپی تۆمار ده‌كات, به‌هۆی ئه‌وه‌ی سه‌ردانیكردنی كۆشكی سپی له‌ په‌یامێنێرێكیان قه‌ده‌غه‌ كراوه‌.**

کەناڵەکە ئەم سكاڵایەی لە واشینتن تۆمار کردووە و باس لەوە دەکات، ئەو هەنگاوەی لە دژی پەیامنێرێکی ئەوان بەناوی جیم ئەکۆستا گیراوەتە بەر رەنگە لەدژی هەر دەزگایەکی میدیایی دیکە روو بدات و ئەمەش هەڕەشە لە دیموکراسی ئەمریکا دەکات.

سکاڵاکە دوای ئه‌وه‌ هات، له‌ كۆنگره‌یه‌كی رۆژنامه‌وانیدا، [ده‌مه‌قاڵه‌ له‌ نێوان تره‌مپ و ئه‌و په‌یامنێره‌ی سی ئێن ئێن درووستبوو](http://www.kurdistan24.net/so/news/3df7e1ba-3bfd-4f28-90ab-a63cc0c00fac)، دواتریش كۆشكی سپی بڕیاریدا، هاتنی ئه‌و په‌یامنێره‌ قه‌ده‌غه‌ بكات.

به‌ گوێره‌ی میدیاكانیش، مۆڵەتی چوونە کۆشکی سپی بۆ ئەکۆستا تا ماوەیەکی نادیار هەڵپەسێردراوه‌.

لەم دەمەقاڵێیەدا ترەمپ ئەکۆستای بە بێڕه‌وش وەسفکرد، گوایه‌ رێگەی نەداوه‌ کارمەندێکی کۆشكى سپی مایکەکەی لێ وه‌ربگرێت و بیدات به‌ په‌یامنێره‌كانی دیكه‌ بۆ ئه‌وه‌ی پرسیار له‌ تره‌مپ بكه‌ن، به‌ڵام لای خۆیه‌وه‌ سی ئێن ئێن ئەم تۆمەتە بە ساختە وەسف دەکات.